Grafiek voor Dai SEK (DAI/SEK) | CoinGecko
Marktkapitalisatie: $ 246.309.711.248 7,4%
24 uur volume: $ 66.991.578.133
Munten / Dai / Grafiek van Dai SEK
0,00400430 ETH -4,7%
Dai(DAI) is now trading at kr9,64 and has moved -1.8% in last 24 hours!
Current Price is 1.001542891906902
kr9,44 / kr9,84
81.248.896 / 81.248.896
Dai - Swedish Krona Grafiek (DAI/SEK)
De wisselkoers van Dai naar SEK is vandaag kr9,64. Er zijn momenteel 81,2 miljoen munten in omloop en het totale handelsvolume is kr258.441.596. kinders | DinkJeug | Page 2 124172615
21st June 2019 dinkjeugOUERLEIDINGgeloof, geloofsgroei, groei, jeugbediening, kategese, kategete, Kinderbediening, kinders, ouerleiding
5 wenke om jou kind se geloof te koester
“Lees jou Bybel, bid elke dag…want jy sal groei, GROEI, GROEI.” Dis nie net ‘n kinderliedjie wat ons sing nie, maar ‘n waarheid om in ons lewens toe te pas. Vir kinders moet daar geleenthede geskep word om God op ‘n persoonlike, dinamiese en opwindende manier te leer ken. Kinders was en is vir God van die begin af spesiaal. Jesus verwag van ons, as leiers, om kinders te ondersteun en te lei in hul groeiende geloof.
Hier is ‘n paar wenke om jou kind se geloof te koester
Die kennis van God se Woord is ‘n vaste fondament waarop ‘n kind sy geloof bou. Herontdek Bybel-lees as ‘n gesinsaktiwiteit.
‘n Kind se geloof kan gebou of vernietig word
Kinders se (kinderlike) geloof moet deur ons aangemoedig en ondersteun word. Ongevoelige optredes en woorde in kinders se teenwoordigheid kan nadelig wees. Wees bedag oor hoe jy jou kind se geloof en ervarings koester en aanmoedig.
Kinders se geloof het geen grense nie
Skep positiewe ervarings vir kinders en raak saam bewus van God se teenwoordigheid in die alledaagse lewe. Kyk met hulle oë na die wêreld om jou.
Versterk geloof deur verhoudings
Verhoudings met ouers, kategese leiers, vriende en ouer mense by die kerk is ‘n integrale deel van geloofsgroei. Kinders moenie gekeer word om by ouer mense te leer nie en andersom. Die verhouding tussen kinders en volwassenes is baie belangrik. Dit vorm ‘n kind se persepsie van God en Christenskap.
Gee kinders die geleentheid om te groei deur geloof vir hulself te ontdek. Moedig kinders aan om vrae te vra, al ken jy nie altyd die antwoorde nie. Daag hulle ook uit om self te wonder en te soek.
“Maar Jesus het gesê: Laat staan die kindertjies en moet hulle nie verhinder om na My toe te kom nie, want die koninkryk van die hemel is juis vir mense soos hulle.”
21st June 2019 dinkjeugHUISGELOOFbid, familie, gebed, gesin, huisgeloof, kinders, ouerleiding
15 wenke om gebed deel te maak van julle gesin se alledaagse lewe
Jesus se dissipels vra hom om hulle te leer bid in Lukas 11. Hoe het jy as kind leer bid? En hoe leer jy jou kinders bid? Gebruik julle ‘n vasgestelde gebed voor ete / slapenstyd? Sien hulle jou bid in krisistye? Wat weet jou kind/tiener van jou intieme gebedslewe?
Ek wil nie my kinders grootmaak om net gebedsrympies te ken of net in sekere omstandighede na God te gryp nie. Ek wil graag hê my kinders moet eendag ‘n geïntegreerde gebedslewe hê, waar hulle enige tyd van die dag/nag en oor alles met God kan gesels. Kom ons dink saam na oor hoe ons ons kinders leer bid. Hier is ‘n paar gedagtes:
Help jou kinders om gedurig deur die dag bewus te wees van God se teenwoordigheid.
Bid op “snaakse” tye en oor alledaagse goed.
Bid ook om God te loof en prys en dankie te sê (gebruik ook musiek en sang).
Leer jou kind / tiener wat God Drie-Enig se eienskappe is.
Bid op ‘n rooster vir julle gesin se uitdagings / familie / vriende / sake saans voor ete (maak bv. ‘n aansteekbord julle gebedsbord met foto’s/koerantuitknipsels).
Wissel metodes van bid af. Bv. “popcorn” gebed (kort een woord/sin gebede), bid 2-2 saam, neem beurte, bid van jonk na oud, bid elkeen vir die een aan sy/haar linkerkant, ens.
Vaste gebruike word geloofsgewoontes bv. bid voor etes, voor slapenstyd, in die oggend met wakker word tyd, voor julle ry, as julle mense verwelkom, ens.
Bid saam wanneer julle die gewone hoogte- en laagtepunte as gesin beleef soos verjaarsdae, huweliksherdenkings, doopvieringsdae, skoolprestasies, sterftes, siektes en teleurstellings.
Leer kinders en veral tieners om te bid voor hulle besluite neem.
Leer kinders/tieners (uit jou eie voorbeeld) dat gebed en Bybel-lees saamgaan.
Leer sekere tekste uit die Bybel as gebede.
Gebed is ook om te luister na God. Moedig tieners aan om ‘n joernaal te hou van wat God vir hul sê.
Gebruik uitstappies in die natuur om bewus te raak van God.
Luister na musiek as ‘n vorm van gebed.
Leer jou kinders om stil te raak.
Mag jou eie gebedslewe nuwe groei ervaar hierdie week en jy elke oomblik bewus wees van God se Gees se teenwoordigheid in jou lewe. “Bid gedurig.” 1 Tess 5:17
20th June 2019 dinkjeugOUERLEIDINGkampe, kinders, ouerleiding, tieners
10 wenke om jou kind aan te moedig om te gaan kamp
Om vir die eerste keer jou kind uit die huis te stuur op ‘n kerkkamp is ‘n groot gebeurtenis (vir beide ouer en die kind). Dis nie net vir slaapsak afstof en snoepiegeld gee nie, maar om werklik te dink oor die waarde van ‘n geestelike kamp en hoe dit in jou kind se lewe gaan inbou.
Dit was wonderlik om te sien hoe elke jongmens op ‘n kerkkamp sy eie waarde in Christus ontdek en verhoudings gebou word met ander groeplede. Elke kind of tiener ervaar God ook op verskillende maniere op ‘n kamp bv. tydens die lof en aanbidding, die stiltetye, die groepsbesprekings of die gebedstasies.
Ek het na die afgelope #imagine fees weer opnuut die waarde van ‘n kamp besef en hoe dit ‘n jongmens se lewe verander! Ons het beleef hoe:
jongmense ‘n oorgawe vir Jesus maak
die Gees genesing en vergifnis bewerkstellig
jongmense in hulle verstaan van God en die Bybel groei
verhoudings tussen tieners en leiers (volwassenes) versterk word
verhoudings tussen tieners van verskillende kulture, tale, rasse en kerke gevorm word
jongmense leer om Bybelstudie te doen en te bid
jongmense leer om mekaar te bedien, vir mekaar te bid en vir mekaar om te gee
jongmense ‘n droom ontvang om in Suid-Afrika ‘n verskil te maak
almal toegerus word om diensbaar te wees in hulle gemeentes en gemeenskap
Wat kan ek doen om my kind/tiener aan te moedig om te gaan kamp?
Moedig jou kind/tiener aan om te gaan kamp wanneer sy die geleentheid kry.
Gesels met jou kind oor hoekom hy moet gaan kamp en wat dit vir hom kan beteken.
Reël dat ‘n vriend saamgaan dat hy nie alleen voel nie.
Help haar om voor te berei en alles te pak wat nodig is.
Gesels vooraf met haar oor haar vrese, onsekerhede of verwagtinge.
Maak seker jy weet wie die aanbieders en leiers is, wat die toesig- en veiligheidsmaatreëls is en wat die doel en inhoud van die kamp is.
Die beste en veiligste opsie is altyd om as ouer/voog saam te gaan kamp en die ervaring te deel (al help jy net agter die skerms).
Kry terugvoer oor hulle ervarings en gesels lekker saam na die tyd. Kyk na die foto’s en vra oop vrae.
Uitdagings soos min slaap, ‘n slegte ervaring of om in ‘n tent te slaap moet ook ”debrief” word.
Gesels ook oor wat hy geleer het, hoe dit sy geloof versterk het en waar hy God beleef het. Bevestig jou kind se ervaring en vier dit saam!
“Jesus het sy arms om die kindertjies gesit, hulle die hande opgelê en hulle geseën.” Markus 10:16
4th June 2019 dinkjeugUncategorisedfamilie, hulpbronne, idees, Kinderbediening, kinders, materiaal, Vadersdag
Vadersdag is om die draai (16 Junie)…
Kyk gerus hier na die Vadersdag ontmoeting van Kix.
Klik hier vir ‘n paar ander oulike idees om vir Pappa met voetjies-in-die-verf te bederf!
14th February 2019 dinkjeugEREDIENS: Kindermoment, KINDERBEDIENINGdoolhof, Erediens, eredienste, gebed, huisgeloof, idees, Kinderbediening, kindermoment, kinders, kleingroep, kleingroepe
Idee vir ‘n erediens of kleingroep
Gebruik hierdie doolhof om gesinne te help om saam te bid:
Gebruik die verskillende simbole om te dink oor verskillende temas. Elke simbool het nie ŉ spesifieke betekenis nie, om elkeen ruimte te gee om te dink oor wat God nou besig is om te doen in hulle lewe – “Waarvan maak God my nou bewus?”
Daar is wel ŉ antwoord vir die doolhof. Gesinne kry kans om saam te speel terwyl hulle bid. As hulle ŉ simbool mis, kan hulle na die tyd teruggaan om daaroor te bid en kyk of hulle nog ŉ antwoord daarvoor kan kry.